input: IZVEDBENA UREDBA SVETA (EU) 2015/427
  z dne 13. marca 2015
  o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
  SVET EVROPSKE UNIJE JE -
  ob upoštevanju Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), in zlasti člena 14(1) in (3) Uredbe,
  ob upoštevanju naslednjega:
  (1)
  Svet je 17. marca 2014 sprejel Uredbo (EU) št. 269/2014.
  (2)
  Na podlagi pregleda v okviru Sveta bi bilo treba spremeniti vnose v Prilogi za 50 oseb in črtati vnos za eno umrlo osebo.
  (3)
  Prilogo I k Uredbi (EU) št. 269/2014 bi bilo treba ustrezno spremeniti -
  SPREJEL NASLEDNJO UREDBO:
  Člen 1
  Priloga I k Uredbi (EU) št. 269/2014 se spremeni v skladu s Prilogo k tej uredbi.
  Člen 2
  Ta uredba začne veljati dan po objavi v Uradnem listu Evropske unije.
  Ta uredba je v celoti zavezujoča in se neposredno uporablja v vseh državah članicah.
  V Bruslju, 13. marca 2015